Cine îi oprește? Bayer Leverkusen defilează în Bundesliga și a ajuns la un număr impresionant de meciuri fără înfrângere
Bayer Leverkusen continuă forma extraordinară arătată în acest sezon, în care nu a înregistrat nicio înfrângere până acum.
Bayer Leverkusen a făcut un nou pas spre titlu în Bundesliga după ce s-a impus la Freiburg, cu scorul de 3-2, într-un meci din etapa a 26-a.
Bayer Leverkusen, neînvinsă în acest sezon în toate competiţiile, a înscris prin Florian Wirtz (minutul 2), Adam Hlozek (40) şi Patrik Schick (53). Golurile gazdelor au aparținut lui Ritsu Doan (10) şi Yannik Keitel (79).
Echipa antrenată de Xabi Alonso are 70 de puncte şi este în continuare la 10 puncte de a doua clasată, campioana Bayern Munchen, care a câştigat cu 5-2 pe terenul lanternei roşii. Darmstadt. Pe locul trei se află Stuttgart, cu 56 de puncte.
Xabi Alonso's Bayer Leverkusen JUST CANNOT LOSE A GAME ???????? pic.twitter.com/M8678TBHGB
— OneFootball (@OneFootball) March 17, 2024
Xabi Alonso, pe picior de plecare de la Bayer Leverkusen?
Antrenorul spaniol al liderului din Bundesliga se află în centrul atenției, fiind dorit de două cluburi la care a activat ca jucător, Liverpool și Bayern Munchen.
Xabi Alonso, în vârstă de 42 de ani, se află în centrul atenției, fiind dorit de două cluburi la care a activat în zilele lui de joc, Liverpool și Bayern Munchen, începând din sezonul viitor.
Surse din interiorul clubului german dezvăluie că, inițial foarte reticenți la ideea de a-l lăsa să plece, oficialii formației germane au devenit mai receptivi la posibilitatea transferului, având în vedere o ofertă financiară considerabilă.
Conform Mirror, Xabi Alonso a ajuns la un acord pentru a părăsi Bayer Leverkusen, iar clubul german ar fi dispus să accepte o ofertă avantajoasă. Potrivit Sky Germania, suma dorită de Leverkusen se situează între 15 și 25 de milioane de euro.
Urmăriți SPORT.RO și pe Google News